《漂母祠》
明代·郭浚

淮阴不侯母不祀，一饭王孙千万世。施不望报良独难，能哀王孙讵云易。

英雄落魄何代无，往者子胥亡入吴。濑上之女还捐躯，邈然望古精魂俱。

我来把棹凌珠湖，天风渺渺吹菰蒲，呜呼！英雄落魄何代无。

作者简介：明浙江海宁人，字士渊。宋濂弟子，与方孝孺友善。洪武中以秀才贡入太学肆业。尝上书论时政甚切，召对忤旨，令在太学读书三十年，方许任用。因与学官不合，受诬论死。